
РЕПУБЛИКА БЪЛГАРИЯ

МИНИСТЕРСТВО НА КУЛТУРАТА 

София, бул. “Александър Стамболийски”, № 17

тел.: 02/ 9400900; факс: 02/ 9818145; дежурен тел.: 02/ 9879551;  info@mc.government.bg ; www.mc.government.bg

ОДОБРИЛ:_________________



ВЕЖДИ РАШИДОВ


МИНИСТЪР НА КУЛТУРАТА

ДОКУМЕНТАЦИЯ 

За представяне на оферта за избор на изпълнител на обществена поръчка по чл.14, ал.4, т.2 от ЗОП за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия
Уважаеми ГОСПОЖИ И господа,

Министерство на културата на основание чл.14, ал.4, т.2 от ЗОП кани всички заинтересовани лица да подадат оферта за избор на изпълнител за предоставяне на услуги за осигуряване на пълно хотелско настаняване на чуждестранни гости на ведомството и организиране на мероприятия при следните условия:

1. Предмет на поръчката: предоставяне на услуги за осигуряване на пълно хотелско настаняване на гости на Министерство на културата и организиране на мероприятия.

2. Вид на поръчката: По чл. 14, ал.4, т.2 от ЗОП чрез събиране на оферти въз основа на публична покана.
3. Обхват на поръчката: съгласно техническа спецификация (Приложение № 1).
4. Прогнозна стойност на поръчката – до 48 000 лв. без ДДС. Оферираната цена трябва да е окончателна и да включва всички разходи, необходими за изпълнение на поръчката. 
5. Срок на договора –  1 (една) година или до достигане на прогнозната стойност на поръчката, в зависимост от това, кое от събитията настъпи по-рано.
6. Офертите на участниците следва да съдържат:

6.1. Списък на документите, съдържащи се в офертата, поставен в началото на офертата (подписан от участника); 
6.2. Административни сведения за участника – по образец (Приложение № 2).
6.3. Документ за регистрация на участника или Единен идентификационен код, съгласно чл.23 от Закона за търговския регистър, ако участниците са български юридически лица или еднолични търговци. Когато участникът е физическо лице - копие от документ за самоличност - заверено от участника. Ако  участниците са юридически лица или еднолични търговци и не са посочили ЕИК се представя удостоверение за актуално състояние, издадено не по-рано от 2 (два) месеца преди датата на представяне на офертата за участие. Когато участникът в процедура е чуждестранно физическо или юридическо лице или техни обединения, документът трябва да е издаден от компетентния орган в страната, в която участникът е установен и да се представи  в официален превод
 на български език.
6.4. В случай че участникът е регистриран като туристически агент /туроператор по смисъла на чл.17 от Закона за туризма следва да се представи копие от удостоверението за регистрация.
6.5. Подписан и подпечатан проект на договор – в 2 (два) екземпляра без нанесена цена (Приложение №8).

6.6. Декларация за отсъствие на обстоятелствата по чл. 47, ал. 1, ал. 2,т.1, 2, 3 от ЗОП – по образец (Прилжение №5, № 6 и № 7)
6.7. Техническо предложение за изпълнение на поръчката – по образец (Приложение № 3) 
6.8. Ценово предложение за изпълнение на поръчката - по образец (Приложение № 4). 
8. Показатели за избор и методика за оценка: класирането на офертите ще се извърши по критерия „най-ниска цена”. За целите на изчислението комплексната оценка (КО) на офертата е сбор от общата крайна единична цена (показател Ц), формирана като сума от единичните цени за видовете нощувки, съгласно образеца на ценово предложение и предоставянето на безплатен паркинг (показател П) за времето на престоя, както следва:

  КО = Ц + П при следните показатели :
Показател 1 - Цена / Ц / - максимално възможна оценка – 90 точки ;


Оценката по критерия ще се изчислява  на база предложената от участниците обща цена, по следната формула:

Ц     =     С ц min/ Cц n  х   90 ,  където:

“Сц min”  - най-ниската предложена цена за изпълнение на поръчката 

“90” -  максимален брой точки за критерия;

“C ц n”- предложената от участника обща цена; 

“Ц” – точките, които получава участника по оценявания критерий;

Показател 2 -  Паркинг /П/ - оценка 10 т. 
Участник, които предоставя в офертата си безплатен паркинг за времето на престоя/мероприятието получава 10 точки. Когато не се предвижда предоставяне на безплатен паркинг участникът не получава точки по този показател.
Крайното класиране на участниците се извършва във възходящ ред, като на първо място се класира участникът, предложил най-ниска цена, а на последно – участникът, предложил най-висока. 

Възложителят определя за изпълнител на договора класирания на първо място участник. Комисията провежда публично жребий за определяне на изпълнител, в случай, че са класирани на първо място две или повече оферти с еднакви цени. 
9. Срок за подаване на офертите: 31.10.2012 год. включително, до 16:30 часа.
10. Място за подаване на офертите: Офертите се подават в административната сграда на Министерство на културата, гр. София, бул.”Александър Стамболийски”№ 17 в запечатан непрозрачен плик с надпис:  „Оферта за избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия” - име на участника, адрес, телефон, факс и по възможност електронна поща.
11. Срок на валидност на офертите: 90 календарни дни, считано от датата на подаване на офертата.
12. Документи за сключване на договор– при сключване на договора избраният изпълнител е длъжен да представи следните документи:

12.1. документи, издадени от компетентен орган за удостоверяване липсата на обстоятелствата по чл.47, ал.1, т.1 от ЗОП.

12.2. декларации за липсата на обстоятелствата по чл.47, ал.5 от ЗОП.

Приложение № 1
ТЕХНИЧЕСКА СПЕЦИФИКАЦИЯ
Целта на поръчката е осигуряване на организационна подкрепа при провеждането на мероприятия и хотелско настаняване на гости на Министерство на културата. 

Изборът на изпълнител по настоящата обществена поръчка цели да повиши качеството на предоставяната услуга, като същевременно облекчи и ускори процедурата по нейната организация. 

Обхват на дейността  

Изпълнителят следва да има възможност и капацитет да осигури следните услуги в посочени от възложителя срокове: 

1. Хотелско настаняване
Хотелското настаняване се организира на база на заявка подадена от Възложителя  в срок минимум 72 часа преди настаняването. Въпросната заявка ще съдържа необходимата за Изпълнителя информация като местоположение, брой лица, нощувки, категория на хотела и др. При заявка от страна на Възложителя, Изпълнителят следва да предложи поне два варианта за нейното изпълнение. Възложителят може да заяви конкретно място и хотел за настаняването. В случай, че изпълнителят не успее да осигури настаняване в желания хотел, той следва да предложи алтернативен, който да отговаря на заявените изисквания.  

Изпълнителят трябва да има възможността да осигури хотелско настаняване в хотели с категория  4 и 5 звезди на територията на гр .София, както и осигуряване на пълен пансион – закуска на блок маса, обяд и вечеря с порцион или блок маса.


Необходимо е изпълнителят да осигури при хотелското настаняване и паркинг за автомобилите на гостите към самия хотел. 
2. Осигуряване на конферентна зала 

Подобно на хотелското настаняване, конферентните зали се организират на база на заявка, подадена от Възложителя в срок минимум 72 часа преди събитието. Заявката ще съдържа необходимата за Изпълнителя информация като местоположение, брой лица, тип на мероприятието (семинар, обучение, пресконференция или др.), изисквания за оформяне на залата, озвучаване, техническо оборудване и т.н. При заявка от страна на Възложителя, Изпълнителят следва да предложи поне два варианта за нейното изпълнение. Възложителят може да заяви конкретни зали за мероприятията. В случай, че изпълнителят не успее да осигури заявената зала, той следва да предложи алтернативна, която да отговаря на заявените изисквания.
Конферентната зала следва да разполага със стандартно оборудване за провеждане на семинари /обучения (микрофони, мултимедия, лаптоп, флип чарт)
Изпълнителят следва да е в състояние да осигури по два броя кафе - паузи на ден за времето на семинара / обучението.

Изпълнителят и неговите служители трябва да запазят професионална тайна по време на изпълнение на договора, както и след приключването му. В тази връзка, освен с предварителното писмено съгласие на Възложителя, нито Изпълнителят, нито назначеният или ангажиран от него персонал трябва да предоставят на трети лица конфиденциална информация, до която са достигнали във връзка с изпълнението на договора. 

При поискване Изпълнителят трябва да предостави на Възложителя  удостоверяващи доказателства във връзка с условията, при които се изпълнява договора, при спазване на разпоредбите на действащото българско законодателство. Възложителят има право да извършва проверки относно верността на данните.
Приложение № 2
АДМИНИСТРАТИВНИ СВЕДЕНИЯ
1. Наименование на участника …………………………………………....................

2. Координати:

2.1. Адрес:………………………………...................…............…………………..........

2.2. Телефон ………………………….............................................................................

2.3. Факс: ………………………………...............................................................................

2.4. Е-mail: ………………………………............................................................................

2.5. ЕИК ................................................................................................................................

3. Лице за контакти.……….……………………………………………………............
4.  Обслужваща банка………………………………………….............….....………….…...

5.  IBAN: ..................................................................................................................................

6.  BIC код на банката.............................................................................................................
Дата:………………2012 год.                          ПОДПИС и ПЕЧАТ:
                          __________________________ 

   (име и фамилия)

                          __________________________

  (длъжност на представляващия участника)
Приложение № 3
ДО

МИНИСТЕРСТВО НА КУЛТУРАТА
Гр. София, бул. „Ал. Стамболийски” №17

ТЕХНИЧЕСКО ПРЕДЛОЖЕНИЕ 

Настоящото предложение е подадено от

…………………………………………………………………………………………........................
/наименование на участника /

и подписано от

…………………………………………………………………………………………........................
/трите имена и ЕГН/

в качеството му на

…………………………………………………………………………………………........................
/длъжност/

Уважаеми Госпожи и Господа,

След запознаване с публикуваната публична покана за избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия и документацията за участие заявяваме, че приемаме всички условия за участие, включително техническата спецификация на възложителя, като предлагаме да изпълним поръчката при следните условия:
1. Ще осигурим хотелско настаняване за гости на възложителя и провеждане на мероприятия, както следва:
1.1. нощувка в единична стая (стандартна) с включена закуска в хотел 4 и 5 звезди.

1.2. нощувка в единична стая (делукс) с включена закуска в хотел 4 и 5 звезди.

1.3. нощувка в двойна стая (стандартна) с включена закуска в хотел 4 и 5 звезди.

1.4. нощувка в двойна стая (делукс) с включена закуска в хотел 4 и 5 звезди.

1.5. нощувка в джуниор сюит с включена закуска в хотел 4 и 5 звезди.
1.6. нощувка в апартамент с включена закуска в хотел 4 и 5 звезди.
2. Ще осигурим пълен пансион – закуска на блок маса, обяд и вечеря с порцион или на блок маса  на територията на хотела;

3. Ще осигурим конферентна зала и стандартно оборудване (микрофони, мултимедия, лаптоп, флип чарт) за провеждане на обучение/семинар;
4. Ще осигурим 2 бр. кафе пауза на ден за времето на семинара/обучението (сутрин и следобед);
5. Декларираме, че хотелите разполагат / не разполагат с Wi-Fi Интернет ( ненужното се зачертава).
6. Приемаме да изпълним поръчката за срок 1 (една) година или до изчерпване на максимално допустимата стойност на обществената поръчка в зависимост от това, кое от събитията настъпи по-рано.
7. Декларираме, че при сключване на договор ще предоставим доказателства за категорията на хотелите. 
С подаване на настоящата оферта направените от нас предложения и поети ангажименти са валидни за срок от ____________ календарни дни, считано от крайния срок за получаване на оферти.
Дата:………………2012 год.                          ПОДПИС и ПЕЧАТ:
                          __________________________ 

   (име и фамилия)

                          __________________________

  (длъжност на представляващия участника)
Приложение № 4
ДО

МИНИСТЕРСТВО НА КУЛТУРАТА

Гр. София, бул. „Ал. Стамболийски” №17
ПРЕДЛАГАНА ЦЕНА
Настоящото предложение е подадено от

…………………………………………………………………………………………........................
/наименование на участника /

и подписано от

…………………………………………………………………………………………........................
/трите имена и ЕГН/

в качеството му на

…………………………………………………………………………………………........................
/длъжност/

Уважаеми Госпожи и Господа,

Във връзка с публикувана публична покана за представяне на оферта избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия и след като се запознахме с изискванията за участие, сме съгласни да изпълним обществената поръчка при следното ценово предложение:
1. Предлагаме да изпълним поръчката при следните единични цени:

	№
	Услуга
	Категория на хотела


	Местоположение


	Крайна единична цена в лева
с ДДС



	1.
	Нощувка в единична стая (стандартна) 
	5 звезди
	гр. София
	

	2.
	Нощувка в единична стая (делукс) 
	5 звезди
	гр. София
	

	3.
	Нощувка в двойна стая (стандартна) 
	5 звезди
	гр. София
	

	4.
	Нощувка в двойна стая (делукс) 
	5 звезди
	гр. София
	

	5.
	Нощувка в джуниор сюит 
	5 звезди
	гр. София
	

	6.
	Нощувка в апартамент 
	5 звезди
	гр. София
	

	7.
	Еднодневно ползване на конферентна зала 
	5 звезди
	гр. София
	

	8.
	2 (два) броя кафе-паузи на ден за един участник
	5 звезди
	гр. София
	

	9.
	Осигуряване на  пълен пансион – закуска на блок маса, обяд и вечеря с порцион или на блок маса  
	5 звезди
	гр. София
	

	10.
	Нощувка в единична стая (стандартна) 
	4 звезди
	гр. София
	

	11.
	Нощувка в единична стая (делукс) 
	4 звезди
	гр. София
	

	12.
	Нощувка в двойна стая (стандартна) 
	4 звезди
	гр. София
	

	13.
	Нощувка в двойна стая (делукс) 
	4 звезди
	гр. София
	

	14.
	Нощувка в джуниор сюит 
	4 звезди
	гр. София
	

	15.
	Нощувка в апартамент 
	4 звезди
	гр. София
	

	16.
	Еднодневно ползване на конферентна зала 
	4 звезди
	гр. София
	

	17.
	2 (два) броя кафе-паузи на ден за един участник
	4 звезди
	гр. София
	

	18.
	Осигуряване на  пълен пансион – закуска на блок маса, обяд и вечеря с порцион или на блок маса  
	4 звезди
	гр. София
	

	ОБЩО ( като сбор от крайните единични цени по позиция от 1 до 18
 с включен ДДС)
	


· В цената на нощувката следва да е включена и закуска.

· Предложените цени в настоящата ценова оферта са крайни и са обвързващи за целия срок на изпълнение на поръчката.

· Ако се предоставят отстъпки от цената те следва да бъдат включени в крайната единична цена, посочена в таблицата.
2. Декларираме, че хотелът ще осигури безплатен / платен паркинг за времето на престоя.



      ( ненужното се зачертава)
С подаване на настоящата оферта направените от нас предложения и поети ангажименти са валидни за срок от ____________ календарни дни, считано от крайния срок за получаване на оферти.
Дата:………………2012 год.                          ПОДПИС и ПЕЧАТ:
                          __________________________ 

   (име и фамилия)

                          __________________________

  (длъжност на представляващия участника)
Приложение №5
ДЕКЛАРАЦИЯ

за отсъствие на обстоятелствата по чл. 47, ал.1

от Закона за обществените поръчки

Долуподписаният /-ната/ ……………………………. ……………………… лична карта №………………………… издадена на ………… от ………………, с ЕГН …………………………., в качеството ми на ……………………………….(посочете длъжността) на ………………………………………………………………(посочете наименованието на участника), участник в процедура за възлагане на обществена поръчка чрез публична покана с предмет „Избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия”
Д Е К Л А Р И Р А М:

Участникът…………………………………………………………, когото представлявам:
(посочете наименованието на участника)
1. не е обявен в несъстоятелност;

2. не се намира в производство по ликвидация или се намира в подобна процедура съгласно националните закони и подзаконови актове;

Не съм осъден с влязла в сила присъда, освен ако съм реабилитиран, за:

· престъпление против финансовата, данъчната или осигурителната  система, включително изпирането на пари по чл. 253-260 от Наказателния кодекс;

· подкуп по чл. 301 – 307 от Наказателния кодекс;

· участие в организирана престъпна група по чл. 321 и 321а от Наказателния кодекс;

· престъпление против собствеността по чл. 194 – 217 от Наказателния кодекс;

· престъпление против стопанството по чл. 219 – 252 от Наказателния кодекс.

Известна ми е отговорността по чл. 313 от Наказателния кодекс за посочване на неверни данни.

……………………….



Декларатор: ​…………………….

(дата на подписване)                                                                          (подпис и печат)

Приложение № 6
Д Е К Л А Р А Ц И Я

за отсъствие на обстоятелствата по чл. 47, ал.2, т.1,2,3,4 от ЗОП
Долуподписаният /-ната/ ………………………………………………………………., с лична карта №  …………………………., издаденa на ………………………….. от ……………………............., с ЕГН ………………………………., в качеството ми на .………………………………………...............(посочете длъжността) на  ………………………………………(посочете наименованието на участника) участник в процедура за възлагане на обществена поръчка с предмет „Избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия”
Д Е К Л А Р И Р А М:

Участникът………………………………………………………,когото представлявам:
(посочете наименованието на участника)
1. Не се намира в открито производство по несъстоятелност и не е сключил извънсъдебно споразумение с кредиторите си по смисъла на чл. 740 от Търговския закон и не се намира в подобна процедура съгласно националните закони и подзаконови актове, нито неговата дейност е под разпореждане на съда, нито е преустановил дейността си;
2. Не е лишен от правото да упражнява определена професия или дейност съгласно законодателството на държавата, в която е извършено нарушението;
3. Няма парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, / има парични задължения, за които е допуснато разсрочване или отсрочване (невярното се зачертава), нито парични задължения, свързани с плащането на вноски за социалното осигуряване или на данъци съгласно правните норми на държавата, в която участникът е установен.
4. Няма наложено административно наказание за наемане на работа на незаконно пребиваващи чужденци през последните до 5 години.
Известна ми е отговорността по чл. 313 от Наказателния кодекс за посочване на неверни данни.




                  


   Декларатор: ​



(дата на подписване)                                                                                                                      (подпис и печат)

* Декларацията се представя от: 

1. при събирателно дружество- от всеки един от съдружниците или съдружникът или лицето, на което е възложено управлението на дружеството, съгласно дружествения договор. 

2. при командитно дружество- от всеки един от неограничено отговорните съдружници, съгласно дружествения договор. 

3. при дружество с ограничена отговорност и еднолично дружество с ограничена отговорност - от всеки един от управителите на дружеството 

4. при акционерно дружество – от всяко едно от лицата, овластени от съвета на директорите, съответно управителния съвет да представляват дружеството. При липса на овластяване декларации се подават от всеки един от членовете на съвета на директорите, респективно управителния съвет. 

5. при командитно дружество с акции – от всеки един от членовете на съвета на директорите или от онези негови изпълнителни членове, на които е възложено управлението на дружеството; 

6. във всички останали случаи, включително за чуждестранните лица - за лицата, които представляват кандидата или участника;

7. в случаите по т. 1 - 6 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

Приложение № 7
ДЕКЛАРАЦИЯ

за отсъствие на обстоятелствата по чл. 47, ал. 5

от Закона за обществените поръчки
Долуподписаният /-ната/ …………………………………………………………..…..,  с лична карта № …………………………, издаденa на …………………….. от ………………….., с ЕГН …………………………………, в качеството ми на …………………………………........

(член на управителен или контролен орган, управител, представляващ) (посочете длъжността) на ........................................................…...(посочете наименованието на участника) участник в процедура за възлагане на обществена поръчка с предмет „Избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия”
Д Е К Л А Р И Р А М, ЧЕ:

· В качеството ми на член на управителен или контролен орган / временно изпълняващ такава длъжност / прокурист / търговски пълномощник (посочва се длъжността на лицето) на участника ……………………………………………..................................,

(посочете наименованието на участника)

не съм свързано лице по смисъла на § 1, т. 1 от Допълнителната разпоредба на Закона за предотвратяване и установяване на конфликт на интереси с възложителя,  или със служители на ръководна длъжност в неговата организация; 

· Участникът, когото представлявам не е сключил договор с лице по чл.21 или чл.22 от Закона за предотвратяване и установяване на конфликт на интереси.
Известно ми е, че при деклариране на неверни данни нося наказателна отговорност по чл. 313 от НК.

………………………. 
 


Декларатор: ……………………….........
(дата на подписване)                                                                                                 (подпис и печат)
Приложение № 8 

ПРОЕКТ НА ДОГОВОР
№............................................2012 г

Днес .................... 2012 год., в гр.София между:

1. Министерство на културата, със седалище гр. София, бул. “Александър Стамболийски” 17, данъчен № 1222020553, Булстат  000695160, банкова сметка IBAN BG 06 BNBG 96613000175501, BIC BNBGBGSD, обслужваща банка: БНБ – Централно управление, представлявано от Вежди Рашидов – министър на културата и Владимир Вълков - началник на отдел „ФСД”, наричано по-долу „ИНДИВИДУАЛЕН ВЪЗЛОЖИТЕЛ”, от една страна и 

2..................................................................................................................................................
със седалище и адрес на управление: ................................................................................... ......................................., ЕИК ...................................... и ДДС номер ............................. (ако е приложимо), представлявано от ................................................ с ЕГН........................ ....................., наричан по-долу „ИЗПЪЛНИТЕЛ”,  от друга страна и на основание чл.14, ал.4, т.2 от ЗОП във връзка с публикувана публична покана за избор на изпълнител на обществена поръчка с предмет „Избор на изпълнител за предоставяне на услуги за осигуряване на пълно хотелско настаняване на гости на  Министерство на културата и организиране на мероприятия” се сключи настоящия договор като 
Страните се споразумяха за следното:

I. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема за всеки конкретен случай, когато в рамките на срока на настоящия договор възникне необходимост, да предостави срещу възнаграждение услуги за осигуряване на пълно хотелско настаняване на гости на ВЪЗЛОЖИТЕЛЯ  и организиране на мероприятия, съгласно условията на Техническото предложение (Приложение № 1) и Ценовото предложение (Приложение №2) на ИЗПЪЛНИТЕЛЯ, неразделна част от настоящия договор.

II. СРОК И МЯСТО НА ИЗПЪЛНЕНИЕ

Чл. 2. (1) Настоящият договор влиза в сила от датата на неговото сключване и извеждане в деловодството на ВЪЗЛОЖИТЕЛЯ.
(2) Срокът за изпълнение на възложените по договора дейности е 12 (дванадесет) месеца, считано от датата на подписване на договора или до изчерпване на максимално допустимата стойност от 48 000 (четиридесет и осем хиляди лева) лв. без ДДС, което от двете събития настъпи първо.
Чл. 3. Възложените по договора дейности ще се изпълняват на територията на гр. София.
III. ЦЕНА И НАЧИН НА ПЛАЩАНЕ

Чл. 4. (1) За всяко организирано и проведено мероприятие ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение, формирано за всеки конкретен случай като сума от единичните цени за една нощувка на едно лице с включени всички допълнителни услуги и продължителност на престоя/мероприятието. 

(2) Единичните цени за една нощувка на едно лице с включени всички допълнителни услуги по ал. 1 не могат да надвишават като стойност оферираните от ИЗПЪЛНИТЕЛЯ в Ценовото предложение (Приложение №2) единични цени.

(3) Единичните цени по ал. 1 включват всички разходи на ИЗПЪЛНИТЕЛЯ за изпълнение на поръчката с изключение на тези, които са за негова сметка съгласно офертата на ИЗПЪЛНИТЕЛЯ. 
(4) Общата стойност на услугите, предмет на настоящия договор, не може да надвишава максимално допустимата стойност от 48 000 (четиридесет и осем хиляди лева) лв. без ДДС.
(5) ВЪЗЛОЖИТЕЛЯТ заплаща възнаграждението по ал. 1 за всяко организирано и проведено мероприятие след приемане на изпълнението с одобрен отчет за извършена работа по реда на Раздел IV от настоящия договор в срок до 10 (десет) работни дни от представянето на надлежно оформена фактура в оригинал, придружена с копие от одобрения отчет по чл. 5, ал. 1 от настоящия договор.
(6) Фактурата по ал. 5 следва да съдържа задължителните реквизити съгласно Закона за счетоводството, номер и дата и/или предмет на договора, брой участници, единичните цени и общата цена за конкретното мероприятие, за което се извършва плащането.
(7) При представяне на фактура без някой от горепосочените реквизити, плащането се извършва след отстраняване на пропуска, като в този случай срокът по ал. 5 започва да тече от датата на отстраняване на нередностите.
(8) Плащането се извършва в български лева по банков път, по следната банкова сметка на ИЗПЪЛНИТЕЛЯ:

Банка: ............................., клон: .........................., Банкова сметка: IBAN ................................., Банков код: BIC ...................................................

(9) При промяна на банковата сметка, посочена в ал. 8, ИЗПЪЛНИТЕЛЯТ уведомява ВЪЗЛОЖИТЕЛЯ писмено в 3-дневен срок от настъпване на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.

IV. ПРИЕМАНЕ НА ИЗПЪЛНЕНИЕТО ЗА ВСЕКИ КОНКРЕТЕН СЛУЧАЙ

Чл. 5 (1) За всяко организирано и проведено мероприятие ИЗПЪЛНИТЕЛЯТ чрез лицето по чл. 19, ал. 4 от настоящия договор изготвя и представя на ВЪЗЛОЖИТЕЛЯ на хартиен носител отчет за извършената работа.

(2) ВЪЗЛОЖИТЕЛЯТ чрез лицето по чл. 19, ал. 4 от настоящия договор приема извършената работа за всяко конкретно събитие, като одобрява представeния отчет по ал. 1, ако услугата е извършена точно, качествено и в срок, с дължимата грижа и в съответствие с условията в настоящия договор, приложенията към него, заявката по чл. 6, ал. 1 и потвърдения от ВЪЗЛОЖИТЕЛЯ отговор.
V. ВЪЗЛАГАНЕ И РЕД ЗА ИЗПЪЛНЕНИЕ НА КОНКРЕТНА ЗАЯВКА 

Чл. 6. (1) За всеки конкретен случай, лицето по чл. 19, ал. 4 заявява пред ИЗПЪЛНИТЕЛЯ необходимостта от осигуряване на услуга, предмет на настоящия договор, като подава писмена заявка, в която задължително описва параметрите на събитието (индикативен брой участници, дата и продължителност на събитието и други съществени условия).

(2) Заявката по ал. 1 се извършва по факс или телефон на посочените в чл. 19, ал. 4 координати. Заявка, извършена по телефон, следва да бъде подадена и в писмен вид.

(3) ВЪЗЛОЖИТЕЛЯТ предоставя на ИЗПЪЛНИТЕЛЯ окончателния дневен ред и списък на участниците в съответното мероприятие до два работни дни преди началото му.

Чл. 7. (1) ИЗПЪЛНИТЕЛЯТ изпълнява заявката, като предоставя писмен отговор на ВЪЗЛОЖИТЕЛЯ, в срок до 2 (два) работни дни от получаване на заявката.

(2) Отговорът следва да съдържа поне два варианта за организиране на мероприятието, когато е възможно, да съответства на изискванията на ВЪЗЛОЖИТЕЛЯ, като предложената единична цена трябва да е съобразена с условията на подадената заявка и да не надвишава оферираната от ИЗПЪЛНИТЕЛЯ в Ценовото предложение (Приложение №2) единична цена. В отговора си ИЗПЪЛНИТЕЛЯТ посочва адреса и категорията на хотела.
(3) ВЪЗЛОЖИТЕЛЯТ запазва правото си да избере вариант, като потвърди писмено отговора по заявката по начина, посочен в чл. 6, ал. 2 от настоящия договор.

VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 8. (1) ВЪЗЛОЖИТЕЛЯТ се задължава:

1. да оказва необходимото съдействие на Изпълнителя за изпълнение на договора;
2. да плати на Изпълнителя уговоренoто възнаграждение по реда на чл. 4 от настоящия договор за всяко организирано и проведено мероприятие при пълно, точно и навременно изпълнение на задълженията му по договора;
3. да предоставя на ИЗПЪЛНИТЕЛЯ окончателния дневен ред и списък на гостите  и/ или участниците за всяко мероприятие до два работни дни преди датата на провеждането му;
4. да уведоми своевременно ИЗПЪЛНИТЕЛЯ в случай, че възникнат непреодолими затруднения, които могат да забавят или осуетят точното изпълнение на договора.
(2) Възложителят има право:

1. да получи услугите, предмет на настоящия договор, в съответните срокове и без отклонения от условията в настоящия договор, приложенията към него, заявката по чл. 6, ал. 1 и потвърдения от ВЪЗЛОЖИТЕЛЯ отговор, както и в окончателния дневен ред, предоставен на ИЗПЪЛНИТЕЛЯ по т. 3;
2. да откаже да приеме изпълнението, ако то не съответства на договореното;

       3. да получава от ИЗПЪЛНИТЕЛЯ всяка информация, която е пряко свързана с изпълнението на услугите, предмет на настоящия договор;

4. по всяко време да получава информация от ИЗПЪЛНИТЕЛЯ за хода на подготовката и организацията по реализиране на мероприятието.
VII. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 9. (1) ИЗПЪЛНИТЕЛЯТ се задължава:

1. да предоставя услугите, предмет на настоящия договор, точно, качествено и в срок, с грижата на добрия търговец и в съответствие с условията на настоящия договор, приложенията към него, заявката по чл. 6, ал. 1 и потвърдения от ВЪЗЛОЖИТЕЛЯ отговор, както и в окончателния дневен ред, предоставен на ИЗПЪЛНИТЕЛЯ по чл. 8, ал. 1, т. 3;
2. да предостави на ВЪЗЛОЖИТЕЛЯ информацията по чл. 8, ал. 2, т. 3, т. 4 от настоящия договор;
3. да спазва уговорените в настоящия договор срокове;
4. да предоставя услугите по договора по начин, който няма да накърнява или уврежда доброто име и репутация, както и имуществото на ВЪЗЛОЖИТЕЛЯ;
5. да спазва изискването за конфиденциалност и да пази доброто име на ВЪЗЛОЖИТЕЛЯ;
6. да уведоми своевременно ВЪЗЛОЖИТЕЛЯ в случай, че възникнат непреодолими затруднения, които могат да забавят или осуетят точното изпълнение на договора;
7. в срока по чл.7, ал.1 от настоящия договор да представи на ВЪЗЛОЖИТЕЛЯ поне два варианта за организиране на мероприятието;
8. да изготвя отчет за извършената работа за всяко конкретно мероприятие.  
(2) Изпълнителят има право:
1. да получи възнаграждение за всяко настаняване, организиране и провеждане на мероприятие по реда на чл. 4 от настоящия договор при пълно, точно и навременно изпълнение на задълженията му по него;
2. да иска от ВЪЗЛОЖИТЕЛЯ необходимото за изпълнение на задълженията му по настоящия договор съдействие;

ХІІ. ОТГОВОРНОСТ ПРИ НЕИЗПЪЛНЕНИЕ

Чл. 10. (1) В случай, че ИЗПЪЛНИТЕЛЯТ не изпълни ангажимента си по дадена заявка или не изпълни значителна част от услугите, предмет на заявка, той дължи на ВЪЗЛОЖИТЕЛЯ неустойка в двукратния размер на стойността на заявеното мероприятие, изчислена съгласно единичните цени, предложени от ИЗПЪЛНИТЕЛЯ в Ценовото му предложение – Приложение №2 към договора. 

Чл. 11. При неточно изпълнение на ангажимента си по дадена заявка ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на заявеното мероприятие. Сумата се удържа при изплащане на възнаграждението.

Чл. 12. При разваляне на договора в случаите на чл. 16  ИЗПЪЛНИТЕЛЯТ дължи неустойка в размер на 10% (десет на сто) от максимално допустимата стойност по чл. 4, ал. 4. Същата неустойка се дължи от ИЗПЪЛНИТЕЛЯ и при осъществяване на хипотезата по чл.17.
Чл. 13. ВЪЗЛОЖИТЕЛЯТ има право да търси обезщетение за претърпени загуби и пропуснати ползи по общия ред, ако те надхвърлят общата стойност на уговорената неустойка.

Чл. 14. (1) Страните по договора не отговарят за неизпълнението, причинено от непреодолима сила по смисъла на чл. 306 от Търговския закон. В тези случаи срокът за изпълнение на задълженията по договора се удължава със съответното време, в което трае непреодолимата сила.
(2) В случаите по ал. 1 страната, която не може да изпълни задължението си поради непреодолима сила, се задължава да уведоми незабавно писмено другата в какво се състои непреодолимата сила и възможните последици от нея за изпълнението на договора. При неуведомяване тя дължи обезщетение за настъпилите от това вреди.
(3) Страната не може да се позовава на непреодолима сила в случай, че е изпаднала в забава преди настъпването й.
ХІІІ. ПРЕКРАТЯВАНЕ НА ДОГОВОРА

Чл. 15. (1) Договорът се прекратява:

1. с изтичане на срока и/или достигане на сумата по чл. 2, ал. 2 от договора и изпълнението на всички задължения по него от страните;
2. по взаимно съгласие между страните, изразено писмено;
           3. от ВЪЗЛОЖИТЕЛЯ с 30-дневно писмено предизвестие;
           4. при прекратяване без правоприемство на юридическо лице – страна по договора;
           (2) Всяка от страните може да прекрати договора с отправяне на писмено изявление до другата при настъпване на обективна невъзможност за изпълнение на задълженията си по договора за период повече от 30 (тридесет) дни.

           Чл.16. Всяка от страните може да развали договора в случаите на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение.

Чл. 17. ВЪЗЛОЖИТЕЛЯТ може едностранно да прекрати договора:

1. с писмено изявление до ИЗПЪЛНИТЕЛЯ, без предизвестие, ако поради виновно поведение на ИЗПЪЛНИТЕЛЯ изпълнението по конкретна заявка е станало изцяло или отчасти невъзможно или поради забавата му то е станало безполезно за ВЪЗЛОЖИТЕЛЯ;
2. с писмено изявление до ИЗПЪЛНИТЕЛЯ, без предизвестие в случаите на неизпълнение на задължения по договора.

ІX. КОНФИДЕНЦИАЛНОСТ

Чл. 18. ИЗПЪЛНИТЕЛЯТ се задължава да не разпространява информация за ВЪЗЛОЖИТЕЛЯ, станала му известна при или по повод сключването или изпълнението на настоящия договор.
Х. СЪОБЩЕНИЯ

Чл. 19. (1) Всички съобщения между страните, свързани с изпълнението на този договор, са валидни, ако са направени в писмена форма от лицата-координатори по ал. 4 и са изпратени на посочените в този договор адреси за кореспонденция между страните.
(2) За дата на получаване се счита:
1. дата на предаването - при предаване на съобщението на ръка;

2. датата на пощенското клеймо на обратната разписка - при изпращане по пощата;
3. датата на изпращането - при изпращане по факс.
(3) Упълномощени представители на страните във връзка с изпълнението на настоящия договор са лицата – координатори, посочени в ал. 4.
(4) Валидни адреси за кореспонденция и лица-координатори по този договор са:

· за Възложителя:

име:
Антон Антонов

длъжност:
младши експерт в Дирекция „Връзки с обществеността и протокол”

телефон:
02/94-00-919
факс:
02/ 981-81-45

име:

Стоянка Атанасова
длъжност:
държавен експерт в Дирекция „Културна политика”

телефон:
02/94-00-906
факс:
02/ 981-81-45

e-mail: 
T.Atanasova@mc.government.bg
· за Изпълнителя:

име:

_______________________ 

длъжност:
_______________________

телефон:
_______________________

факс:
_______________________

e-mail:
_______________________
адрес:
_______________________

(5) При промяна на адреса за кореспонденция или лицата - координатори по ал. 4, съответната страна е длъжна да уведоми другата в тридневен срок от промяната.

(6) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство, вида и състава на колективния орган на управление на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в 7-дневен срок от вписването й в съответния регистър.
XI. СПОРОВЕ

Чл. 20. (1) Породените от този договор или отнасящи се до него спорове между страните, включително споровете, породени от или отнасящи се до неговото тълкуване, недействителност, неизпълнение или прекратяване се решават чрез преговори между тях. Постигнатите договорености се оформят в писмена форма и се превръщат в неразделна част от договора.

(2) В случай че страните не постигнат договореност по реда на ал. 1, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българското право по общия исков ред пред компетентния съд по седалището на ВЪЗЛОЖИТЕЛЯ.

ХIІ. ЗАКЛЮЧИТЕЛНИ РАЗПОРЕДБИ

Чл. 21. ИЗПЪЛНИТЕЛЯТ се задължава да не прехвърля правата и задълженията си или част от тях по настоящия договор, освен с изричното писмено съгласие на ВЪЗЛОЖИТЕЛЯ .

Чл. 22. Нищожността на някоя клауза от договора не води до нищожност на друга клауза или на договора като цяло.
Чл. 23. За неуредените по този договор въпроси се прилагат разпоредбите на законодателството на Република България.
Чл. 24. Неразделна част от настоящия договор са следните приложения:

Приложение № 1-Техническо предложение за изпълнение, Приложение № 2 - Ценово предложение и ЕИК/БУЛСТАТ на ИЗПЪЛНИТЕЛЯ. 
Настоящият договор се изготви и подписа в два еднообразни екземпляра - по един за всяка от страните.

ЗА ВЪЗЛОЖИТЕЛЯ:



ЗА ИЗПЪЛНИТЕЛЯ:

МИНИСТЪР 






 



ВЕЖДИ РАШИДОВ   





НАЧАЛНИК НА ОТДЕЛ „ФСД”              
 
ВЛАДИМИР ВЪЛКОВ
� "Официален превод" е превод, извършен от преводач, който има сключен договор с Министерството на външните работи за извършване на официални преводи

